Encetem el segon trimestre de l'any amb les piles carregades i amb tres esdeveniments que centren la nostra atenció els propers dies, a través dels quals, impulsem l'economia social i cooperativa des de diversos àmbits.
Amb la inauguració de Coòpolis, Ateneu Cooperatiu de Barcelona, el proper dia 3 de maig tanquem la ronda de presentacions de la Xarxa d'Ateneus Cooperatius al territori.
Un pla de treball ambiciós en el que, l'Ateneu Cooperatiu adquireix compromís tant pel que fa a la creació d'ocupació, com la creació de cooperatives, dotant així d'un espai i servei específic de foment de l'economia social i cooperativa a la ciutat de Barcelona.
Seguim donant suport a la Jornada Financoop, properament es celebra la quarta edició i es consolida com espai d'intercanvi i visibilització de les finances cooperatives, amb una interessant proposta que ens permetrà conèixer experiències internacionals de finançament cooperatiu a través dels seus protagonistes.
I els dies 31 de maig i 1 de juny, posarem el focus en l'emprenedoria, amb un estand de l'economia social al Saló BIZ Barcelona que, comptarà amb la participació dels ateneus cooperatius i de les entitats de l'economia social i cooperativa de Catalunya, per oferir a les persones interessades un assessorament integral a través d'un itinerari per l'economia social.
Parlarem també de transformació digital i treball autònom, de la mà del Genís Roca i donarem a conèixer el desenvolupament i les especificitats de l'empresa social a Catalunya.
Així, des del Govern es reconeix l'economia social i cooperativa com a part de l'estructura socioeconòmica del país, i es referma la voluntat de continuar experimentant noves formes d'entendre l'empresa i l'economia.
El conveni signat per aquestes entitats contempla la participació en activitats de formació pràctica i d'investigació científica en l'àmbit de l'economia social.
També inclou altres activitats relacionades amb la generació, gestió i transferència del coneixement d'aquesta matèria.
Al DOGC 7340 de 30 de març es publica la Llei 5/2017, del 28 de març, de mesures fiscals, on entre altres temes, a l'article 229 es modifica la Llei 12/2015 de Cooperatives (articles 132 i 150.3).
El Consell Comarcal del Bages i l'Ajuntament de Manresa van organitzar una trobada d'emprenedoria cooperativa amb 10 escoles de la comarca.
Els alumnes havien de realitzar un treball real: la creació, gestió i tancament d'una cooperativa de fabricació de productes artesans, la venda en una fira i la sol·licitud, si calia, d'un microcrèdit.
Dolors Bassa, consellera del Departament de Treball, Afers Socials i Famílies afirma, en l'entrevista a la publicació de la Fundació Roca Galès, que l'Economia Social és una alternativa real d'organització i funcionament de l'economia.
Per tal de definir jurídicament el concepte d'Empresa Social s'ha sotmès a consulta pública el text previ a la tramitació del projecte.
Qualsevol ciutadà pot examinar el text i donar-hi l'opinió fins el 3 de maig.
En el marc del programa aracoop, el 27 d'abril va tenir lloc la presentació del projecte RepliCat, promogut per iesMed.
L'objectiu és contribuir a la generació d'ocupació directa en el marc de l'economia social i cooperativa, per mitjà de la transferència de coneixements que permetrà l'acceleració de la implantació d'innovacions socials.
L'Ateneu Cooperatiu de l'Alt Pirineu i Aran va impartir el taller "El model de negoci cooperatiu també és viable: t'expliquem com fer-ho possible".
Amb el propòsit de presentar aquest model com la fórmula més adequada per dur a terme una activitat econòmica de base col·lectiva.
En aquest article de Joan Segarra al diari social.cat, parla dels diferents i importants moviments entorn de l'articulació dels models vinculats a l'Empresa Social, una opció d'empresa que aprofundeix en la qualitat del treball, disminueix les desigualtats i genera ocupació de qualitat.
Els dies 31 de maig i 1 juny ens podràs trobar a l'estand de l'Economia Social i fer el teu itinerari participant dels assessoraments, experiències, networking, ponències i una gran varietat d'activitats de la mà dels ateneus cooperatius, l'aracoop i les entitats de l'economia social i cooperativa de Catalunya.
Continua oberta la convocatòria dels Premis als millors treballs de Fi de Grau i Fi de Màster sobre el tercer sector, l'economia social o el cooperativisme, adreçats a tot l'àmbit universitari de Catalunya.
Es podran presentar fins el 20 de setembre.
La IV Jornada Internacional de Finances Cooperatives Financoop serà un punt de trobada per impulsar i promoure l'accés al finançament i al capital a les empreses d'economia social i cooperativa.
Tindrà lloc el 5 de maig a l'auditori del Parc Tecnològic de Barcelona.
La Fundació Roca Galès convoca l'edició d'aquests premis per reconèixer públicament la tasca social important que desenvolupen les entitats i empreses de l'economia social i solidària a Catalunya.
El lliurament tindrà lloc el 19 de maig.
L'acte, es celebrarà el proper dia 3 de maig al recinte Can Batlló amb la presència de la consellera de Treball, Afers Social i Famílies, Dolors Bassa.
Guia Pràctica del procés de constitució d'una empresa cooperativa